Ερωτική Ψύχωση

Υπόθεση

Ο Μπεν Κρόνιν είναι δημοφιλής κολυμβητής στην ομάδα κολύμβησης του λυκείου του. Ο προπονητής του τον ενημερώνει ότι οι κυνηγοί ταλέντων του πανεπιστημίου Στάνφορντ θα παρευρεθούν στην κολυμβητική συνάντηση που θα διοργανωθεί την επόμενη εβδομάδα. Ο Μπεν και η φίλη του Έιμι συζητούν για τα μελλοντικά του σχέδια. Η Έιμι επιθυμεί να φοιτήσει σε σχολείο στο Ρόουντ Άιλαντ, αλλά εν τέλει θα πάει στην Καλιφόρνια, για να είναι κοντά στον Μπεν. Την επόμενη ημέρα, ο Μπεν παραλίγο να πατήσει την Μάντισον Μπελ με το αυτοκίνητο, οπότε για να απολογηθεί προσφέρεται να την πάει στο σπίτι της. Έπειτα, συνειδητοποιεί ότι η Μάντισον ξέχασε το σημειωματάριό της στο αυτοκίνητό του. Το σημειωματάριο είναι γεμάτο από μουσικές νότες, και ο Μπεν παρατηρεί τα αρχικά του ονόματός του σε ένα πεντάγραμμο. Όταν της επιστρέφει το σημειωματάριο, συναντά τον ξάδελφο της Μάντισον, τον Κρίστοφερ. Η Μάντισον εμφανίζεται αγχωμένη και εξηγεί ότι δεν έχει φάει, οπότε ο Μπεν της προσφέρει να βγουν για φαγητό. Στο εστιατόριο, ο Μπεν λέει στη Μάντισον για την κοπέλα του, αλλά η Μάντισον δε φαίνεται να ενοχλείται και του εξηγεί ότι υπάρχει κάποιο αγόρι που την περιμένει στη Νέα Υόρκη.
Ο Μπεν μοιράζεται με την Μάντισον κάποια προσωπικά γεγονότα από το παρελθόν του. Πριν πέντε χρόνια έκανε χρήση ναρκωτικών, γεγονός το οποίο τον οδήγησε να παρευρεθεί σε κέντρο απεξάρτησης για νέους, κάτι που εν τέλει τον "έσωσε", μιας και έτσι αντιλήφθηκε το πάθος του και το ταλέντο του για την κολύμβηση. Παρόλο που ο Μπεν προσπαθεί να λήξει με κάποιον τρόπο το ραντεβού, η Μάντισον τον πείθει να πάνε μαζί στην πισίνα. Το επιθετικό φλερτ της δελεάζει τον Μπεν, και παρά τον αρχικό δισταγμό του, οι δυο τους κάνουν σεξ. Έπειτα συμφωνούν να παραμείνουν φίλοι και να μη συζητήσουν ξανά για τη συνεύρεσή τους.
Την επόμενη νύχτα, ο Μπεν πηγαίνει στο σπίτι της Έιμι, όπου διοργανώνει πάρτι. Η Έιμι συστήνει στον Μπεν την καινούργια της φίλη, που αποδεικνύεται ότι είναι η Μάντισον. Οι δυο τους παριστάνουν ότι δε γνωρίζονται μεταξύ τους. Αργότερα, η Μάντισον φαίνεται να έχει πάθει ψύχωση με τον Μπεν, μιας και πηγαίνει στο σπίτι του, για να γνωρίζει τη μητέρα του και τον βομβαρδίζει μηνύματα. Ο Μπεν διαπιστώνει την άρρωστη συμπεριφορά της και απαιτεί να τον αφήσει ήσυχο. Ο Μπεν αισθάνεται τύψεις, και προτού εξομολογηθεί για την απιστία του, τον προλαβαίνει η Μάντισον και το λέει στην Έιμι. Η Μάντισον αρχίζει να βγαίνει με τον κύριο ανταγωνιστή του Μπεν, τον Τζος. Λίγο πριν τον πιο σημαντικό αγώνα κολύμβησης, ο Μπεν αποκλείεται, λόγω του ότι βρίσκουν στεροειδή στα ούρα του. Οργισμένος, ο Μπεν, υποπτεύεται ότι πίσω από αυτό, κρύβονται η Μάντισον και ο Τζος. Ο Μπεν έρχεται αντιμέτωπος με τον Τζος για τον έλεγχο ανίχνευσης ουσιών, επαληθεύοντας τις υποψίες του. Μερικές ημέρες αργότερα, η Μάντισον, χωρίς τη θέλησή της, αποκαλεί τον Τζος με το όνομα του Μπεν, ενώ φιλιούνται μέσα στο αυτοκίνητο. Ο Τζος συνειδητοποιεί ότι η εμμονή της Μάντισον για τον Μπεν είναι αληθινή, γι' αυτό το λόγο τη διώχνει.
Ο Μπεν προσπαθεί να πει στην Έιμι όλη την αλήθεια, αλλά εκείνη δεν τον πιστεύει. Την επόμενη ημέρα, ο Μπεν πηγαίνει στην πισίνα, όπου βρίσκει τον Τζος νεκρό. Η αστυνομία υποψιάζεται τον Μπεν για τη δολοφονία του Τζος. Για να αποδείξει την αθωότητά του, ο Μπεν μπαίνει κρυφά στο δωμάτιο της Μάντισον, ούτως ώστε να βρει αποδεικτικά στοιχεία. Ανακαλύπτει ένα μπουκάλι με στεροειδή και έναν ανατριχιαστικό βωμό με προσωπικά αντικείμενά του, που καταχώνιαζε κρυφά. Ο Κρίστοφερ προειδοποιεί τον Μπεν για μια παρόμοια υπόθεση που αφορούσε έναν άνδρα ονόματι Τζέικ Ντόνελι. Όταν ο Μπεν επισκέπτεται τον Τζέικ στο νοσοκομείο, μια νοσοκόμα του λέει ότι η κοπέλα του Τζέικ, η Μάντισον, επιβίωσε από το ατύχημα.
Η Μάντισον μεταμφιέζεται ως Μπεν και κλέβει το αυτοκίνητό του. Ακολουθεί την Έιμι από το σχολείο και την πατά με το αυτοκίνητο, γεγονός το οποίο κατηγορείται και πάλι ο Μπεν. Εκείνη τη νύχτα στο νοσοκομείο, ο Μπεν και κάποιοι φίλοι του, ηχογραφούν τη Μάντισον να παραδέχεται τα εγκλήματα και τις προθέσεις της, με αποτέλεσμα να συλληφθεί. Καταφεύγει από την επιτήρηση με το να κλέψει το όπλο ενός αστυνομικό και πυροβολεί τους άλλους δύο που τη συνόδευαν. Εισβάλλει στο σπίτι του Μπεν και απαγάγει την Έιμι στην σχολική πισίνα. Ενώ ο Μπεν παρακολουθεί, η Μάντισον ρίχνει την φιμωμένη και δεμένη με χειροπέδες Έιμι στην πισίνα. Η Μάντισον τους επιτίθεται με καθαριστικό πισίνας, και ο Μπεν τη ρίχνει στην πισίνα. Η Μάντισον δεν ξέρει κολύμπι και ενώ πνίγεται, ο Μπεν ελευθερώνει την Έιμι. Ο Μπεν δίνει το φιλί της ζωής στην Έιμι. Αργότερα, σε μια συνάντηση κολύμβησης, ο Μπεν είναι θεατής. Βγαίνει έξω με προορισμό το αυτοκίνητό του, όπου φιλιέται με την Έιμι ενώ απομακρύνονται.